Neuvoston direktiivi 89/297/ETY, annettu 13 päivänä huhtikuuta 1989, moottoriajoneuvojen ja niiden perävaunujen sivusuojia koskevan jäsenvaltioiden lainsäädännön lähentämisestä



Virallinen lehti nro L 124 , 05/05/1989 s. 0001 - 0007

Suomenk. erityispainos Alue 13 Nide 18 s. 0234

Ruotsink. erityispainos Alue 13 Nide 18 s. 0234



NEUVOSTON DIREKTIIVI, annettu 13 päivänä huhtikuuta 1989, moottoriajoneuvojen ja niiden perävaunujen sivusuojia koskevan jäsenvaltioiden lainsäädännön lähentämisestä (89/297/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), toimii yhdessä Euroopan parlamentin kanssa(2), ottaa huomioon talous- ja sosiaalikomitean lausunnon(3)sekä katsoo, että on tärkeää hyväksyä toimenpiteitä sisämarkkinoiden toteuttamiseksi asteittain 31 päivään joulukuuta 1992 mennessä; sisämarkkinat käsittävät alueen, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan, tekniset vaatimukset, jotka moottoriajoneuvojen on kansallisen lainsäädännön mukaan täytettävä, liittyvät muun muassa moottoriajoneuvojen ja niiden perävaunujen sivusuojiin, nämä vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko voimassa olevien määräystensä lisäksi tai niiden sijasta erityisesti, jotta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY(4), sellaisena kuin se on viimeksi muutettuna direktiivillä 87/403/ETY(5), säädetty tyyppihyväksyntämenettely voidaan ottaa käyttöön kaikkien ajoneuvotyyppien osalta, tieliikenteen turvallisuuden lisäämiseksi on tarpeen asentaa kaikkiin korkeamman painoluokan ajoneuvoihin sivusuojat, jotta suojattomille tienkäyttäjille (jalankulkijat, pyöräilijät, moottoripyöräilijät) voidaan taata riittävä suoja kyseisten ajoneuvojen sivujen alle suistumisen vaaraa vastaan, käytännön syistä on katsottu tarpeelliseksi säätää eri voimaantulopäivät uusille tyyppihyväksynnöille ja kaikille uusille ajoneuvoille ja moottoriajoneuvoja koskevan kansallisen lainsäädännön lähentäminen edellyttää, että jäsenvaltioiden yhteisten vaatimusten mukaisesti suorittamat tarkastukset tunnustetaan vastavuoroisesti, ON ANTANUT TÄMÄN DIREKTIIVIN: 1 artikla Tässä direktiivissä `ajoneuvolla` tarkoitetaan kaikkia tieliikenteeseen tarkoitettuja, korilla varustettuja tai ilman sitä olevia N2- ja N3-luokan moottoriajoneuvoja sekä O3- ja O4-luokan perävaunuja, sellaisina kuin ne määritellään direktiivin 70/156/ETY liitteessä 1, joiden suurin rakenteellinen nopeus on yli 25 km/h. 2 artikla 1 Jäsenvaltio ei saa evätä ajoneuvolta ETY-tyyppihyväksyntää tai kansallista tyyppihyväksyntää sivusuojiin liittyvistä syistä, jos kyseinen ajoneuvo vastaa liitteessä vahvistettuja vaatimuksia. 2 Jäsenvaltio ei saa estää tai kieltää ajoneuvon myyntiä, rekisteröintiä, liikkeelle laskemista tai käyttöä, jos ajoneuvo vastaa liitteessä vahvistettuja vaatimuksia. 3 artikla ETY-tyyppihyväksynnän antaneen jäsenvaltion on toteutettava tarpeelliset toimenpiteet sen varmistamiseksi, että se saa tiedon kaikista liitteessä tarkoitettuihin osiin tai ominaisuuksiin tehdyistä muutoksista. Jäsenvaltion toimivaltaisten viranomaisten on päätettävä, onko muutetulle tyypille tarpeen suorittaa uusia testejä ja antaa uusi seloste. Jos nämä testit osoittavat, ettei tässä direktiivissä säädettyjä vaatimuksia ole noudatettu, muutosta ei saa hyväksyä. 4 artikla 1 1 päivästä kesäkuuta alkaen 1990 jäsenvaltiot: - eivät saa antaa direktiivin 70/156/ETY 10 artiklan 1 kohdan kolmannessa luetelmakohdassa tarkoitettua asiakirjaa ajoneuvotyypille, jonka sivusuojalaitteet eivät täytä tässä direktiivissä vahvistettuja vaatimuksia, - saavat evätä kansallisen tyyppihyväksynnän ajoneuvotyypiltä, jonka sivusuojalaitteet eivät ole tämän direktiivin säännösten mukaisia. 2 1 päivästä toukokuuta 1991 alkaen jäsenvaltiot saavat kieltää sellaisten ajoneuvojen liikkeelle laskemisen ensimmäistä kertaa, joiden sivusuojalaitteet eivät ole tämän direktiivin säännösten mukaisia. 5 artikla Tarvittavat muutokset liitteessä olevien vaatimusten mukauttamiseksi tekniikan kehitykseen nannetaan direktiivin 70/156/ETY 13 artiklassa säädettyä menettelyä noudattaen. 6 artikla 1 Jäsenvaltioiden on saatettava tämän direktiivin noudattamisen edellyttämät säännökset voimaan 30 päivään lokakuuta 1989 mennessä. Niiden on ilmoitettava tästä komissiolle viipymättä. 2 Jäsenvaltioiden on toimitettava komissiolle tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 7 artikla Tämä direktiivi on osoitettu kaikille jäsenvaltioille. Tehty Luxemburgissa 13 päivänä huhtikuuta 1989. Neuvoston puolesta Puheenjohtaja P. SOLBES (1) EYVL N:o C 265, 5.10.1987, s. 21 (2) EYVL N:o C 94, 11.4.1988, s. 23 (3) EYVL N:o C 80, 28.3.1988, s. 17 (4) EYVL N:o L 42, 23.2.1970, s. 1 (5) EYVL N:o L 220, 8.8.1987, s. 44 LIITE SIVUSUOJIEN TEKNISET VAATIMUKSET 1 Yleiset määräykset ja määritelmät 1.1 Jokaisen N2-, N3-, O3- ja O4-luokan ajoneuvon on oltava siten suunniteltu tai varustettu, että se täydellisenä kokonaisuutena antaa tehokkaan suojan suojattomille tienkäyttäjille (jalankulkijat, pyöräilijät, moottoripyöräilijät) ajoneuvojen sivujen alle suistumista ja pyörien alle joutumista vastaan(1). Tätä direktiiviä ei sovelleta: - puoliperävaunujen vetoautoihin, - perävaunuihin, jotka on erityisesti suunniteltu ja rakennettu kuljettamaan jakamattomia, erittäin pitkiä kuormia, kuten tukkeja, terästankoja yms., - ajoneuvoihin, jotka on suunniteltu ja rakennettu erityistarkoitukseen ja joihin ei ole käytännön syistä mahdollista asentaa tällaisia sivusuojia. 1.2 Ajoneuvon katsotaan täyttävän 1.1 kohdassa vahvistetut vaatimukset, jos sen sivuosat antavat suojaa jäljempänä olevien kohtien määräysten mukaisesti. 1.3 Määritelmät 1.3.1 Ajoneuvotyyppi sivusuojien osilta `Ajoneuvotyypillä sivusuojien osalta` tarkoitetaan ajoneuvoja, jotka eivät eroa toisistaan seuraavilta olennaisilta osin: taka-akselin leveys; korin ja alustan rakenne, mitat, muoto ja materiaalit; ajoneuvon jousituksen ominaisuudet, siltä osin kuin niillä on vaikutusta 2 kohdassa vahvistettuihin vaatimuksiin. 1.3.2 `Omamassalla` tarkoitetaan ajokunnossa olevan, miehittämättömän ja kuormaamattoman ajoneuvon painoa, mutta mukaan lukien jäähdytysnesteen, voiteluaineet, työkalut ja varapyörän, jos ajoneuvon valmistaja toimittaa ne vakiovarusteina. 1.4 Ajoneuvon sijoittaminen Testattaessa ajoneuvon 2 kohdassa vahvistettujen teknisten vaatimusten mukaisuutta on ajoneuvo sijoitettava seuraavasti: - vaakasuoralle ja tasaiselle alustalle, - ohjattavien pyörien on oltava suoraan eteenpäin -asennossa - ajoneuvon on oltava kuormaamaton, - puoliperävaunujen on oltava tukiensa varassa kuormatilan pohja vaakasuorassa. 2 Sivusuojaus erillisellä laitteella 2.1 Laite ei saa lisätä ajoneuvon kokonaisleveyttä eikä pääosa sen uloimmasta pinnasta saa olla enempää kuin 120 mm y ajoneuvon uloimman tason (enimmäisleveyden) sisäpuolella. Laitteen etuosa saa olla joissakin ajoneuvoissa taivutettuna sisäänpäin 2.4.2 ja 2.4.3 kohdan mukaisesti. Laitteen takaosa ei saa olla enempää kuin 30 mm y takarenkaiden ulkopintaa sisempänä (ottamatta huomioon renkaan pullistumaa maan pinnassa) taaimmaisella, vähintään 250 mm:n alueella. 2.2 Laitteen ulkopinnan on oltava sileä, kohtuullisen tasainen tai vaakasuoraan aaltomainen ja niin pitkälti kuin mahdollista yhtenäinen edestä taakse; vierekkäiset osat saavat kuitenkin olla päällekkäisiä, jos päällimmäinen reuna on taaksepäin, tai alaspäin, tai osien välille saa vaakasuoraan mitattuna jäädä enintään 25 mm:n aukko, jos takimmainen osa ei ole ulompana kuin etummainen osa; ja pulttien tai niittien kupumaiset päät ja muut osat saavat olla enintään 10 mm muuta pintaa ulompana, jos ne ovat sileitä ja samalla tavoin pyöristettyjä; kaikki ulkopuoliset reunat ja kulmat on pyöristettävä vähintään 2,5 mm:n säteellä (direktiivissä 74/483/ETY(2) säädetyllä tavalla testattuna). 2.3 Laite saa koostua yhtenäisestä tasaisesta pinnasta tai yhdestä tai useammasta vaakasuorasta tangosta; jos tankoja käytetään, ne eivät saa olla yli 300 mm:n etäisyydellä toisistaan ja niiden on oltava: - vähintään 50 mm y korkeita N2- ja O3-luokan ajoneuvoissa, - vähintään 100 mm y korkeita ja olennaisen tasaisia N3- ja O4-luokan ajoneuvoissa. Pinnan ja tankojen yhdistelmän on muodostettava yhtenäinen sivusuoja noudattaen kuitenkin 2.2 kohdan määräyksiä. 2.4 Sivusuojan etureunan on oltava rakennettu seuraavasti: 2.4.1 Sen sijainnin on oltava: 2.4.1.1 moottoriajoneuvossa: enintään 300 mm, välittömästi suojan etupuolella olevan pyörän takimmaista kohtaa sivuavan poikittaisen pystytason takapuolella; 2.4.1.2 varsinaisessa perävaunussa: enintään 500 mm 2.4.1.1 kohdassa määritellyn tason takapuolella; 2.4.1.3 puoliperävaunussa: enintään 250 mm taaksepäin mahdollisten tukijalkojen poikittaisesta keskitasosta, jolloin missään tapauksessa etureunan etäisyys takimmaisessa asennossa olevan vetotapin keskipisteen kautta kulkevaan poikittaiseen tasoon ei saa olla enemmän kuin 2,7 m. 2.4.2 Jos etureuna sijaitsee muutoin avoimessa tilassa, reunan on muodostuttava yhtenäisestä pystysuorasta palkista, joka ulottuu yli koko suojan korkeuden; tämän osan uloimman ja etummaisen pinnan on oltava vähintään 50 mm:n levyinen ja sen on oltava taivutettuna vähintään 100 mm sisäänpäin N2- ja O3-luokan ajoneuvoissa sekä vähintään 100 mm:n levyinen ja taivutettuna vähintään 100 mm y sisäänpäin N3- ja O4-luokan ajoneuvoissa. 2.4.3 Moottoriajoneuvossa, jossa 2.4.1.1 kohdassa tarkoitettu 300 mm:n mitta osuu ohjaamon kohdalle, on suojan oltava siten rakennettu, että se yhtyy ohjaamon pintapelteihin, ja se on tarvittaessa taivutettuna sisäänpäin enintään 45:n kulmassa. Vaakasuora 100 mm:n aukko sallitaan etureunan ja ohjaamon pintapeltien välissä jousitetussa ohjaamossa tai kippiohjaamossa. Tällöin ei sovelleta 2.4.2 kohdan määräyksiä. 2.4.4 Moottoriajoneuvossa, jossa 2.4.1.1 kohdassa tarkoitettu 300 mm:n mitta osuu ohjaamon taakse ja jossa sivusuojaa on laajennettu eteenpäin, siten kuin se on valmistajalle 2.4.3 kohdan mukaisesti toisena vaihtoehtona sallittu, on noudatettava 2.4.3 kohdan määräyksiä. 2.5 Sivusuojan takareuna ei saa olla enempää kuin 300 mm y välittömästi suojan takana olevan pyörän etummaista kohtaa sivuavan poikittaisen pystysuoran tason etupuolella; yhtenäistä pystysuoraa palkkia ei vaadita takareunassa. 2.6 Sivusuojan alareuna ei saa olla mistään kohtaa enempää kuin 550 mm maanpinnan yläpuolella. 2.7 Sivusuojan yläreuna ei saa olla enempää kuin 350 mm ajoneuvon rakenteen sen osan alapuolella, jota leikkaa tai rajoittaa renkaiden ulkopintaa sivuava pystysuora taso, ei kuitenkaan renkaan pullistumat, lukuun ottamatta seuraavia tapauksia: 2.7.1 jos 2.7 kohdassa tarkoitettu taso ei leikkaa ajoneuvon rakennetta, yläreunan on oltava lavan pohjan tasolla tai 950 mm maanpinnasta alemman ollessamääräävä; 2.7.2 jos 2.7 kohdassa tarkoitettu taso leikkaa ajoneuvon rakenteen 1,3 m maanpinnan yläpuolella, sivusuojan yläpinnan on oltava vähintään 950 mm y maanpinnan yläpuolella; 2.7.3 ajoneuvossa, joka on erityisesti suunniteltu ja rakennettu eikä ainoastaan muutettu konttien tai vaihtokorien siirtämiseen, sivusuojan yläreuna voidaan määritellä 2.7.1 ja 2.7.2 kohdan mukaisesti, jolloin kontin tai rungon katsotaan olevan osa ajoneuvoa. 2.8 Sivusuojien on oltava kiinteitä, lujasti kiinnitettyjä (ne eivät saa irrota ajoneuvon tavanomaisesta käytöstä aiheutuvan tärinän takia) ja 2.9 kohdassa tarkoitettuja osia lukuun ottamatta valmistettuja metallista tai muusta soveltuvasta materiaalista. Sivusuojan on kestettävä vaakasuora staattinen 1 kN:n voima kohdistettuna mihin tahansa sen ulkopinnan osaan painimella, jonka pää on pyöreä ja tasainen, halkaisijaltaan 220 mm ± 10 mm, jolloin suojan taipuma ei saa olla enempää kuin: - 30 mm suojan takimmaisen 250 mm:n alueella ja - 150 mm suojan muulla alueella. 2.8.1 Edellä tarkoitettu vaatimus voidaan tarkastaa laskennallisesti. 2.9 Ajoneuvoon kiinteästi asennetut osat, kuten akkukotelo, ilmasäiliöt, polttonestesäiliöt, valaisimet, heijastimet, vararenkaat ja työkalulaatikot, voidaan yhdistää sivusuojaan, jos ne täyttävät tässä direktiivissä vahvistetut mittoja koskevat vaatimukset. Aukkoihin sovelletaan edellä 2.2 kohdassa vahvistettuja vaatimuksia. 2.10 Sivusuojaa ei saa käyttää jarru-, ilma- tai hydrauliputkien kiinnittämiseen. 3 Poiketen edellä olevista vaatimuksista seuraavien ajoneuvotyyppien osalta on noudatettava vaatimuksia ainoastaan, kun erikseen ilmoitetaan: 3.1 pituudeltaan säädettävän perävaunun on täytettävä kaikki 2 kohdan vaatimukset, kun se on lyhennettynä pienimpään mittaansa; kun perävaunu on pidennettynä, sivusuojien on oltava 2.6, 2.7 ja 2.8 kohdan ja joko 2.4 tai 2.5 kohdan mukaisia, mutta ei välttämättä molempien mukaisia; perävaunun pidentäminen ei saa aiheuttaa aukkoja sivusuojiin; 3.2 säiliöajoneuvo, joka on suunniteltu ainoastaan nesteiden kuljettamiseen, ajoneuvoon pysyvästi asennetuissa suljetuissa säiliöissä, kun näissä on letku- tai putkiliitännät kuormaamista ja purkamista varten, on varustettava sivusuojilla, jotka ovat soveltuvin osin kaikkien 2 kohdan vaatimusten mukaisia; näiden vaatimusten yksityiskohtaisesta noudattamisesta voidaan poiketa ainoastaan, jos toiminnolliset vaatimukset sitä edellyttävät; 3.3 ajoneuvossa, joka on varustettu levitettävillä jaloilla vakauden parantamiseksi, voi sivusuojissa olla sellaisten lastaamisen, purkamisen tai muiden toimintojen aikana, joita varten ajoneuvo on suunniteltu, ylimääräiset aukot, jos ne ovat tarpeen jalkojen levittämistä varten. 3.4 Jos ajoneuvo on varustettu kiinnikkeillä ro-ro-kuljetusta varten, sallitaan sivusuojissa aukot sitomisvälineiden läpiviemiseksi ja kiristämiseksi. 4 Jos ajoneuvon sivut ovat siten suunniteltuja tai varustettuja, että niiden muoto ja osien ominaisuudet yhdessä täyttävät 2 kohdan vaatimukset, voidaan sivujen katsoa korvaavan sivusuojat. 5 ETY-tyyppihyväksynnän hakeminen 5.1 Ajoneuvon valmistajan tai tämän edustajan on haettava ajoneuvotyypille sivusuojia koskevaa ETY-tyyppihyväksyntää. 5.2 Hakemukseen on liitettävä jäljempänä luetellut asiakirjat kolmena kappaleena sekä seuraavat tiedot: 5.2.1 ajoneuvon kuvaus, joka sisältää 1.3.1 kohdassa tarkoitetut perusteet, ajoneuvon sivujen mittapiirustukset ja joko valokuvat tai hajotuskuvat. Ajoneuvotyypin tunnistamisen mahdollistavat numerot tai tunnukset on ilmoitettava. 5.2.2 tekninen kuvaus sivusuojauksen antavista osista sekä riittävän yksityiskohtaiset tiedot näistä osista. 5.3 Hyväksyttäväksi esitettyä ajoneuvotyyppiä oleva ajoneuvo on toimitettava tyyppihyväksyntätestejä suorittavalle tutkimuslaitokselle. 6 ETY-tyyppihyväksyntä 6.1 Ajoneuvotyypin ETY-tyyppihyväksyntätodistuksen mukana on oltava lisäyksessä esitetyn mallin mukainen liite. Lisäys MALLI >KAAVION ALKU> [Enimmäiskoko: A4 (210 x 297 mm)] e... (1) AJONEUVON SIVUSUOJIA KOSKEVA LIITE AJONEUVOTYYPIN ETY-TYYPPIHYVÄKSYNTÄTODISTUKSEEN (Moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY 4 artiklan 2 kohta ja 10 artikla) ETY-tyyppihyväksyntänumero: Laajennus: 1. Ajoneuvon kaupallinen merkki tai tavaramerkki: 2. Ajoneuvon tyyppi ja luokka: 3. Valmistajan nimi ja osoite: 4. Valmistajan edustajan (jos sellainen on) nimi ja osoite: 5. Sivusuojan muodostavien osien ominaisuudet: 6. Päivä, jona ajoneuvo toimitettu ETY-tyyppihyväksyntää varten: 7. ETY-tyyppihyväksyntätestejä suorittava tutkimuslaitos: 8. Tutkimuslaitoksen antaman testausselosteen päiväys: 9. Tutkimuslaitoksen antaman testausselosteen numero: 10. Tarvittaessa syy(t) ETY-tyyppihyväksynnän laajennukselle: 11. Sivusuojausta koskeva ETY-tyyppihyväksyntä/ETY-tyyppihyväksynnän laajennus on annettu/evätty(2). 12. Paikka: 13. Päiväys: 14. Allekirjoitus: 15. Liitteenä on luettelo asiakirjoista, jotka muodostavat ETY-tyyppihyväksyntäaktin. Aktia säilytetään sen toimivaltaisen viranomaisen hallussa, joka on antanut tyyppihyväksynnän, ja jäljennös aktista voidaan toimittaa pyynnöstä 16. Huomautuksia: (1) Viranomaisen nimi. (2) Tarpeeton viivataan yli.>KAAVION LOOPU> Esimerkki DIREKTIIVI 89/297/ETY ETY-TYYPPIHYVÄKSYNTÄ/ETY-TYYPPIHYVÄKSYNNÄN LAAJENNUS N:O:..... TYYPPI:..... >KAAVION ALKU> Yhteenveto liitteenä olevista asiakirjoista Aktin sivujen kokonaismäärä:9 Kuvauksen sivumäärä:4 Piirustusten sivumäärä:4 Valokuvien lukumäärä:1 sivu - Yleistä 1 - Yleinen kuvaus ajoneuvosta 2 - Painot ja mitat 2 - Kuvaus sivusuojasta 3 Toimitetut piirustukset ja valokuvat: - piirustus (piirustukset) laitteiden asennuksesta:031.3.046 (kaksi A4 - sivua) 031.3.047 (kaksi A5 - sivua) - valokuva(t): 031.13.027 (1) Kaikki asiakirjat, piirustukset ja valokuvat on varustettava ETY-tyyppihyväksyntä- ETY-tyyppihyväksynnän laajennusnumerolla.>KAAVION LOOPU> (1) Tämä direktiivi ei estä valtiota soveltamasta lisävaatimuksia, jotka koskevat ajoneuvon osia etupyöristä eteenpäin ja takapyöristä taaksepäin. (2) EYVL N:o L 266, 2.10.1974, s. 4.